बॉलीवुड को हॉलीवुड की तुलना में हमेशा कमतर आँका जाता है, लेकिन ‘मेरीगोल्ड’ देखने के बाद महसूस होता है इस फिल्म के मुकाबले कहीं श्रेष्ठ फिल्में इस समय बॉलीवुड में बन रही हैं। एक बात और साफ हो जाती है कि घटिया फिल्म बनाने में हॉलीवुड भी पीछे नहीं है।

‘मेरीगोल्ड’ फिल्म हर तरफ से कमजोर है। न कहानी ढंग की है, न पटकथा और न ही निर्देशन। कहने को तो फिल्म दो घंटे की हैं, लेकिन ये दो घंटे किसी सजा से कम नहीं है।

सलमान खान ने ‘मेरीगोल्ड’ केवल इसलिए ही साइन की होगी क्योंकि यह फिल्म हॉलीवुड वालों ने बनाई है। इसके अलावा दूसरा कारण नजर नहीं आता। यह सलमान खान की घटिया फिल्मों में से एक है।

अमेरिकन अभिनेत्री मेरीगोल्ड लेक्स्टन (अली आर्टर) भारत आती है। गोवा में उसे एक बॉलीवुड की फिल्म में काम मिल जाता है। फिल्म के कोरियोग्राफर प्रेम (सलमान खान) से उसे प्रेम हो जाता है।

एक-दो गलतफहमियाँ पैदा होती हैं और अंत में प्यार की जीत होती है। इस दो लाइन की कहानी को दो घंटे तक खींचा गया है। फिल्म में एक भी ऐसा दृश्य नहीं है जो अच्छा लगे। पहले दृश्य से आखरी दृश्य तक फिल्म बोर करती है।

विलॉर्ड कैरोल घटिया लेखक है या निर्देशक, यह तय करना मुश्किल है। फिल्म की नायिका अली लॉर्टर का अभिनय ही सबसे उम्दा है। सलमान खान पूरी तरह से उखड़े-उखड़े रहे। ऐसा लगा मानो उनसे जोर जबरदस्ती कर अभिनय करवाया जा रहा है।

निर्देशक :
विलॉर्ड कैरोल

संगीत :
शंकर महादेवन, अहसान नूरानी, ग्रैमी रिवेल

कलाकार :
सलमान खान, अली लॉर्टर, नंदना सेन, इयान बोहेन, गुलशन ग्रोव
र



गुलशन ग्रोवर पूरी फिल्म में बुत बनकर खड़ रहे और उन्होंने एकमात्र संवाद बोला ‘नहीं’। विजयेंद्र घाटगे, नंदना सेन, इयान बोहेन, विकास भल्ला में प्रतियोगिता हो रही थी कि कौन सबसे खराब अभिनय करता है। शंकर-अहसान-लॉय का संगीत भी बेहद घटिया है। ‘मेरीगोल्ड’ देखना किसी सजा से कम नहीं है।